ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 24**

**Казанлък, 02.10.2019 г.**

 Заседанието се откри в 17.00 ч. от Председателя Здравко Балевски, при следния:

**Дневен ред:**

 Разглеждане на постъпила жалба с Вх. № 135 от 02.10.2019 г. относно твърдения за непочтени и злонамерени действия в хода на предизборната кампания на г-н Антон Антонов в качеството му на кандидат за кмет на кметство Горно Черковище.

На заседанието присъстват 10от 13 от членовете на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

В ОИК с вх.№ 135/ 02.10.2019 год. е постъпила жалба от лицата Продан Бюйлеков, Стефан Големанов и Даниел Кръстев, съдържаща твърдение за непочтени и злонамерени действия в хода на предизборната кампания на г-н Антон Антонов в качеството му на кандидат за кмет на кметство Горно Черковище.

 В хода на проверката е изискана информация от Община Казанлък относно спазване изискванията на чл.161 от ИК на кандидата за кмет на кметство Горно Черковище и за лицето изпълняващо правомощията на кмет на кметство Горно Черковище, определени в чл.46 от ЗМСМА във връзка с чл.161, ал.1 от ИК.

 С писмо вх.№ 136/ 02.10.2019 г. от Общинска администрация приложено са представени Заповед № 1/ 24.09.2019 г. на кмета на с. Горно Черковище за определяне на лицето Гергана Христова, гл. специалист в кметството да изпълнява правомощията на кмет, определени в чл.46 от ЗМСМА; Заявление от Антон Дечков Антонов кмет на кметство Горно Черковище с молба за разрешаване на ползване на платен годишен отпуск за периода от 24.09.2019г. до 25.10.2019г. включително и Заповед № 1362/ 24.09.2019г. за разрешаване на платения годишен отпуск.

 От събраните по случая данни, комисията установи следното:

 От изнесените в сигнала данни и от допълнително събраната информация не се установи нарушение на ИК.

 Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Ваня Андреева, Милена Кацарова, Тюркян Салиева и Любомир Денков)* приемане на решението гласуваха всички присъстващи 10 членове на комисията. **„Против“** приемане на решението гласуваха – няма.

 С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс и във връзка с Протокол № 21 от 27.09.2019 год. на ОИК , Общинска избирателна комисия – Казанлък взе следното:

**РЕШЕНИЕ № 124**

1. Приема жалба с Вх. № 135 от 02.10.2019 г. за сведение.
2. Препоръчва на кандидата за кмет на Кметство Горно Черковище Антон Дечков Антонов по време на предизборната кампания да спазва разпоредбите на ИК.

 Решението подлежи на обжалване пред Централната избирателна комисия в тридневен срок от обявяването му.

 Поради изчерпване на дневния ред заседанието бе закрито в 18:15 часа.

**ПРЕДСЕДАТЕЛ:** …………………………….

 /ЗДРАВКО БАЛЕВСКИ/

 **СЕКРЕТАР:**..…………………………….

 /ТАНЯ ДИМИТРОВА/